Document ID: 31989R1809

*****
ΚΑΝΟΝΙΣΜΟΣ (ΕΟΚ) αριθ. 1809/89 ΤΟΥ ΣΥΜΒΟΥΛΙΟΥ
της 19ης Ιουνίου 1989
για την τροποποίηση του κανονισμού (ΕΟΚ) αριθ. 2997/87 για τον καθορισμό, στον τομέα του λυκίσκου, του ύψους της ενισχύσεως στους παραγωγούς για τη συγκομιδή 1986 και για ειδικά μέτρα υπέρ ορισμένων περιοχών παραγωγής
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 42 και 43,
την πρόταση της Επιτροπής,
τη γνώμη του Ευρωπαϊκού Κοινοβουλίου (1),
Εκτιμώντας:
ότι, λόγω της ανισορροπίας που υπάρχει στην αγορά όσον αφορά τις πικρές ποικιλίες, ο κανονισμός (ΕΟΚ) αριθ. 2997/87 (2) έχει προβλέψει ειδικά μέτρα υπέρ ορισμένων περιοχών παραγωγής, η παραγωγή των οποίων αποτελείται βασικά από τις ποικιλίες αυτές· ότι η συνεχιζόμενη ανισορροπία στην αγορά των πικρών ποικιλιών καθιστά αναγκαία την έγκριση μέτρου που θα επιτρέψει την τροποποίηση της διαρθρώσεως των εν λόγω περιοχών που αφορούν την παραγωγή πικρών ποικιλιών μέσω αναδιάρθρωσης προς ποικιλίες που έχουν μεγαλύτερη ζήτηση στην αγορά·
ότι, λαμβάνοντας υπόψη την κατάσταση της αγοράς, φαίνεται ότι το κατάλληλο μέτρο είναι η επέκταση της χορήγησης της ειδικής ενίσχυσης που προβλέπεται στο άρθρο 2 του κανονισμού (ΕΟΚ) αριθ. 2997/87 για την ποικιλιακή αναδιάρθρωση όλων των εκτάσεων που καλλιεργούνται με πικρές ποικιλίες προς αρωματικές ποικιλίες ή ποικιλίες του τύπου «super-alpha»·
ότι για την εγγύηση της αποτελεσματικότητας των προβλεπομένων μέτρων θα πρέπει να παραταθεί η προθεσμία εντός της οποίας μπορούν να πραγματοποιηθούν τα προγράμματα αναδιάρθρωσης· ότι η συνολική εξέλιξη της αγοράς επιτρέπει την κατάργηση της διατάξεως που περιορίζει τις εκτάσεις που μπορούν να καλλιεργηθούν από τις ομάδες παραγωγών που επωφελούνται της ειδικής ενίσχυσης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 2 του κανονισμού (ΕΟΚ) αριθ. 2997/87 τροποποιείται ως εξής:
1. Η παράγραφος 1 αντικαθίσταται από το ακόλουθο κείμενο:
«1. Χορηγείται ειδική ενίσχυση ίση με 2 500 Ecu ανά εκτάριο για τις εκτάσεις που καλλιεργούνται με πικρές ποικιλίες λυκίσκου, με τους όρους που θα καθορισθούν με τη διαδικασία που αναφέρεται στην παράγραφο 6, στις αναγνωρισμένες ομάδες παραγωγών δυνάμει του κανονισμού (ΕΟΚ) αριθ. 1696/71 τα μέλη των οποίων αναλαμβάνουν την υποχρέωση να πραγματοποιήσουν πριν από τις 31 Δεκεμβρίου 1992 ένα πρόγραμμα αναδιαρθρώσεως προς αρωματικές ποικιλίες ή ποικιλίες του τύπου «super-alpha». Αυτή η ειδική ενίσχυση μπορεί επίσης να χορηγηθεί για τις εκτάσεις που καλλιεργούνται με άλλες ποικιλίες στην περίπτωση κατά την οποία οι τελευταίες υπάρχουν σε εκτάσεις που καλλιεργούνται βασικά με πικρές ποικιλίες. Αυτή η ειδική ενίσχυση χορηγείται για ολική έκταση που δεν υπερβαίνει τα 800 εκτάρια για κάθε ένα από τα ενδιαφερόμενα κράτη μέλη.»
2. Η παράγραφος 4 διαγράφεται.
3. Στην παράγραφο 5 προστίθεται το ακόλουθο εδάφιο:
«Η Επιτροπή μπορεί να αποφασίζει την έγκριση προγραμμάτων των οποίων η εκτέλεση άρχισε μετά από τη διαβίβασή τους στην Επιτροπή.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Λουξεμβούργο, 19 Ιουνίου 1989.

Labels: 7
17
6